***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 75-21/2022.

***Jegyzőkönyv***

***Készült***: Pápakovácsi Község Önkormányzat képviselő-testülete 2022 . október 6-án 16.00 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő

Hári Zsuzsanna képviselő

Vándor Zoltán képviselő (5 fő)

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban (jkv,. 2. melléklete) foglaltaknak megfelelően:

**Napirend**

1.) Szociális tüzifa juttatásra vonatkozó rendelet megalkotása

2.) Szervezeti és Működési Szabályzat 1. függelékének módosítása

3.) Általános iskolák felvételi körzetének véleményezése

4.) Vegyes ügyek

**Napirend tárgyalása:**

**1.) Szociális tüzifa juttatásra vonatkozó rendelet megalkotása**

**Előadó: Burghardt Ferenc polgármester**

**Burghardt Ferenc polgármester** megállapította, hogy a napirend anyagát a képviselők a meghívóval együtt kézhez kapták. (jkv. 3. melléklete) Szóbeli előterjesztésben elmondta, hogy az önkormányzat minden évben pályázott szociális tüzifára, idén több mennyiséget vásárolhatnak a támogatásból, mint tavaly. Javasolja, hogy a jogosultsági határként az emeljék a jövedelmi határokat az elmúlt évihez képest: azaz a családosoknál a nettó 1 főre jutó jövedelemhatár 90.000 Ft, egyedülélőknél, gyermekét egyedül nevelőknél pedig 110.000 Ft legyen. Az igények beadási határideje 2022. november 4.

A képviselők a javaslattal egyetértettek, a rendelet elfogadását támogatták.

A polgármester kérte a képviselőket a szavazásra:

Pápakovácsi Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi rendeletet alkotta:

**Pápakovácsi Község Önkormányzat Képviselő-testületének 6/2022.(X.15.) önkormányzati rendelete**

**a szociális célú tüzifa támogatás helyi szabályairól**

(A rendelet a jkv. 4. melléklete)

**2.) Szervezeti Működési Szabályzat függelékének módosítása**

**Előadó: Burghardt Ferenc polgármester**

**Burghardt Ferenc polgármester** megállapította, hogy a napirend anyagát a képviselők a meghívóval együtt kézhez kapták. (jkv. 5. melléklete) Javasolta a határozati javaslat elfogadását.

A képviselők a javaslattal egyetértettek. A polgármester kérte a képviselőket a szavazásra:

1. Pápakovácsi község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:
2. **51/2022. (X.6.) KT határozat**
3. Pápakovácsi Község Önkormányzat Képviselő-testülete az Önkormányzat Szervezeti és Működési Szabályzatáról szóló 8/2013. (VII.31.) önkormányzati rendelet 1. sz.függelékét az előterjesztés szerint módosítja, kiegészíti a “082094 Közművelődés- kulturális alapú gazdaságfejlesztés kormányzati funkcióval.
4. A képviselő-testület utasítja a jegyzőt, hogy a módosítás MÁK által vezetett törzskönyvi nyilvántartáson átvezetésre kerüljön.
5. **Felelős:** jegyző
6. **Határidő:** 2022. október 31.
8. **3.) Általános iskolák felvételi körzetének véleményezése**
9. **Előadó: Burghardt Ferenc polgármester**
10. **Burghardt Ferenc polgármester** megállapította, hogy a napirend anyagát a képviselők a meghívóval együtt kézhez kapták. (jkv. 6. melléklete) Szóbeli előterjesztésben elmondta, hogy minden évben véleményezni kell a kötelező felvételt biztosító körzethatárokat. Javasolta a körzethatárok jóváhagyását.
11. A képviselők a javaslattal egyetértettek, hozzászólás nem volt.
12. Pápakovácsi Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:
13. **52/2022. (X.6.) KT határozat**
14. Pápakovácsi  Község Önkormányzat Képviselő-testülete a Pápai Tankerületi Központ megkeresésére nyilatkozik, hogy egyetért azzal, hogy Pápakovácsi község teljes közigazgatási területére vonatkozóan a kötelező felvételt biztosító általános iskola – a jelenlegi felvételi körzet alapján - a **Kastély Német Nemzetiségi Nyelvoktató Általános Iskola** (Pápakovácsi Fő utca 20.) .
15. A Pápakovácsi Közös Önkormányzati Hivatal Jegyzőjének nyilvántartásában szereplő, Pápakovácsi községben lakóhellyel, ennek hiányában tartózkodási hellyel rendelkező, hátrányos helyzetű gyermekek létszáma: 0 fő.
16. Felkéri a képviselő-testület a polgármestert, hogy a döntésről a Pápai Tankerületi Központot értesítse.
17. **Felelős**: polgármester
18. **Határidő:** 2022. október 15.

**5.) Vegyes ügyek**

**a.) Képviselői keretek felhasználása**

**Burghardt Ferenc polgármester** szóbeli előterjesztésben ismertette a napirendet. Mint ismeretes, az Önkormányzat 2022. évi költségvetésében ez évben tervezésre került 30.000 Ft képviselői keret. A képviselőkkel egyeztetve javasolta, hogy 3 fő képviselői keretét – Takács László alpolgármester, Vándor Zoltán és Nagy Szabolcs képviselők jelezték a képviselői keret felhasználási célját – használják fel a 2022. december 12-i adventi koncert fellépési díjához. A koncertre a helyi katolikus templomban kerül sor, a rendezvény költségeihez a Pápakovácsi Jövőjéért Alapítvány is hozzájárul.

A képviselők a javaslattal egyetértettek. A polgármester kérte a képviselőket a szavazásra:

Pápakovácsi Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**53/2022. (X.6.) KT határozat**

Pápakovácsi Önkormányzat Képviselő-testülete egyetért azzal, hogy Takács László alpolgármester 30.000 Ft összegű képviselői kerete, illetve Vándor Zoltán és Nagy Szabolcs képviselők képviselői kerete – 30.000 Ft képviselőnként, összesen 60.000 Ft – a 2022. december 12-én a helyi katolikus templomban tartandó adventi koncert költségeire (fellépési díjak) kerüljön ,felhasználására.

A döntéseket követően a **polgármester tájékoztatta** a képviselőket, hogy a Pápakovácsi Általános Iskolába az idei tanévben több diák jár Dákáról is, ami nem kötelező felvételi körzet. Így reggel és délután is kétszer kellene menni az iskolabusznak, mert egy fordulóval nem tud minden gyereket szállítani. A megemelt üzemanyagárakkal ez jelentős teher lenne az önkormányzatnak, ezért megbeszélést kezdeményezett Dáka polgármesterével, s megbeszélésük alapján az eddig évi 100.000 Ft helyett 350.000 Ft támogatást adnak az iskolabusz költségeihez, illetve reggel és délután is a dákai önkormányzat kisbuszával besegítenek a szállításba, s így csak egy fordulót kell tenni az önkormányzati autóbusznak is.

Tájékoztatásként elmondta még, hogy a tervezett nyugdíjastalálkozó megtartása kétséges, jelenleg az iskolai tornateremben – ahol a rendezvényt szokták megtartani – nincs fűtés, meghibásodás miatt, s nem biztos, hogy addigra megoldódik a helyzet, sőt a jelenlegi magas energia árak mellett lehetséges, hogy télre be is zárják az épületet. Más olyan önkormányzati helyiség nincs, ahol ennyi ember elférne. Ezért felvetette, hogy a nyugdíjastalálkozó helyett ajándékcsomagot adjanak a helyi nyugdíjasoknak. Erről még később döntenek.

Az október 23-i megemlékezést az elmúlt évhez hasonlóan az iskolai rendezvénnyel közösen tartanák október 21-én.

A Mikulás ünnepséget az elmúlt évhez hasonlóan szerveznék, kisvonattal körbemennek a faluba kiosztva a csomagokat, a könyvtár a Tarisznyás együttest biztosítja.

A temető kerítés elkészült, a közeljövőben az átadást is megszervezik.

A kamerarendszer engedélyeztetésénél már az utolsó lépések vannak, az e-on hozzájárulása után a kivitelezés is elkezdődik, terveik szerint kb. novemberben elkészül.

Más tárgy, bejelentés nem volt, a képviselő-testület nyilvános ülését a polgármester 17.15 órakor bezárta, zárt ülésen folytatták a munkát.

K.m.f.

Burghardt Ferenc Kissné Szántó Mária

polgármester jegyző